《咏怀》
清代·赵曦明

少年爱求友，中年爱闭关。于今老将至，空谷万虑删。

直谅与多闻，古道不可攀。人谀我所恶，谀人我复悭。

交谀如贸易，无益且成患。譬舍松桂林，跣足走荆菅。

与其悔而晚，何如未悔间。忽感求声鸟，孤云看往还。

作者简介：江苏江阴人，字敬夫。诸生。卢文弨校雠诸籍，得曦明之力为多。有《读书一得》、《颜氏家训注》、《桑梓见闻录》。